laion/Wikipedia-Exotic huggingface dataset:
გოტიე

ვალტერ გოტიე (ლათ. Galterius) — XII საუკუნის მოღვაწე, ანტიოქიის სამთავროს კანცლერი, ჯვაროსნული ომების მონაწილე. ავტორი ქრონიკისა „ანტიოქიის ომები“ (Bella Antiochena), რომელშიც გადმოცემულია ანტიოქიის სამთავროს ისტორია 1119-1126 წლებში. ქრონიკა შედგება ორი ნაწილისგან, პირველი დაიწერა 1115 წელს და მასში აღწერილია ანტიოქიის არმიის გამარჯვება მოსულის ემირ ილ–ბურსუკის ლაშქარზე. ქრონიკის მეორე ნაწილი დაწერილია რამდნეიმე ეტაპად 1119-1122 წლებში და მასში აღწერილია ანტიოქიის მთავარ როჯერის დამარცხება და დაღუპვა ილღაზის კოალიციასთან ბრძოლაში, 1119 წლის ბრძოლა ბალდუინ II–სა ილღაზს შორის, სისხლიან ველზე მუსლიმთა მიერ ჯვაროსნების გაჟლეტვის ამბავი, დიდგორის ბრძოლა და ილღაზის გარდაცვალება. გოტიეს მონათხრობი გადატვირთულია მხატვრული პასაჟებით და ხშირაია დაუჯერებელი და ფანტასტიკური ციფრები. მისი ქრონიკის ერთ–ერთი ცენტრალური ხაზია ილღაზის სიძულვილი. გოტიეს ქრონიკა ჯვაროსნული ეპოქის ერთ–ერთ მნიშვნელოვან წყაროდ მიიჩნევა. მას მაღალ შეფასებებს აძლევდნენ ჰანს დელბრიუკი და სტივენ რანსიმენი. ის რამდენჯერმე იქნა გამოცემული XIX სუაკუნეში. ქართულ ენაზე გოტიეს ცნობები დიდგორის ბრძოლის შესახებ თარგმნა და გამოსცა ზურაბ ავალიშვილმა 1929 წელს. ბადრიძე შ., ენციკლოპედია „საქართველო“, ტ. 2, თბ., 2012. — გვ. 125. ბადრიძე შ., ქართული საბჭოთა ენციკლოპედია, ტ. 3, თბ., 1978. — გვ. 236. მარგიშვილი ს, „მითები და რეალობა დავით აღმაშენებლის მეფობის შესახებ“, თბილისი: „სიესტა“, 2006. — გვ. 128-132, ISBN 99940-881-9-X. ავალიშვილი ზ., ჯვაროსანთა დროიდან (ოთხი საისტორიო ნარკვევი), პარიზი, 1929;
ჰიუსიულიუ (მრავალმნიშვნელოვანი)

ჰიუსიულიუ შეიძლება აღნიშნავდეს: ჰიუსიულიუ — სოფელი აზერბაიჯანში, აღჯაბადის რაიონში ჰიუსიულიუ — სოფელი აზერბაიჯანში, ლაჩინის რაიონში
ქაბირლი (მრავალმნიშვნელოვანი)

ქაბირლი შეიძლება აღნიშნავდეს: ქაბირლი — სოფელი აზერბაიჯანში, აღჯაბადის რაიონში ქაბირლი — სოფელი აზერბაიჯანში, ბეილაგანის რაიონში ქებირლი — სოფელი აზერბაიჯანში, გოქჩაის რაიონში ქაბირლი — სოფელი აზერბაიჯანში, ტერტერის რაიონში
კუიბიშევი (მრავალმნიშვნელოვანი)

კუიბიშევი შეიძლება აღნიშნავდეს: ვალერიან კუიბიშევი — რუსი რევოლუციონერი, საბჭოთა სახელმწიფო და პარტიული მოღვაწე; კუიბიშევი — რუსეთის ქალაქ სამარის სახელწოდება 1935–1991 წლებში; კუიბიშევის წყალსაცავი — წყალსაცავი რუსეთში, მდინარე ვოლგაზე; კუიბიშევი — სოფელი აზერბაიჯანში, აღჯაბადის რაიონი; კუიბიშევი — სოფელი აზერბაიჯანში, იმიშლის რაიონი.
ნაჯაფქულუბეილი (მრავალმნიშვნელოვანი)

ნაჯაფქულუბეილი შეიძლება აღნიშნავდეს: ნაჯაფქულუბეილი — სოფელი აზერბაიჯანში, აღჯაბადის რაიონში ნაჯაფქულუბეილი — სოფელი აზერბაიჯანში, ბარდის რაიონში
გოქშო

გოქშო (ლათ. Dipsacus) — მცენარეთა გვარი გოქშოსებრთა ოჯახისა. ორწლოვანი, იშვიათად მრავალწლოვანი მაღალი ბალახებია. აქვთ ქაცვებით დაფარულია ღერო, ერთმანეთის მოპირისპირედ განლაგებული ღეროსეული ფოთლები. თავაკისებრ ყვავილედად შეკრებილი პატარა ყვავილები. გვარში 15-20 სახეობაა. გავრცელებულია ევროპაში, აზიასა და აფრიკაში. საქართველოში იზრდება 3 სახეობა. საფეიქრო გოქშოს (ლათ. Dipsacus sativus) თავაკისებრ ყვავილედს, რომელიც ცნობილია საფეიქრო გირჩის სახელით, იყენებენ შალის ქსოვილების ასაჩეჩად; კულტივირებულია ძველთაგანვე. გურგენიძე მ., ენციკლოპედია „საქართველო“, ტ. 2, თბ., 2012. — გვ. 126. ქართული საბჭოთა ენციკლოპედია, ტ. 3, თბ., 1978. — გვ. 238.
ყარადოლაქი (მრავალმნიშვნელოვანი)

ყარადოლაქი შეიძლება აღნიშნავდეს: ყარადოლაქი — სოფელი აზერბაიჯანში, აღჯაბადის რაიონში ყარადოლაქი — სოფელი აზერბაიჯანში, კახის რაიონში
ქარახანლი (მრავალმნიშვნელოვანი)

ქარახანლი შეიძლება აღნიშნავდეს: ქარახანლი — სოფელი აზერბაიჯანში, აღჯაბადის რაიონში ქარახანლი — სოფელი აზერბაიჯანში, თოუზის რაიონში
შაჰსევანი (მრავალმნიშვნელოვანი)

შაჰსევანი შეიძლება აღნიშნავდეს: შაჰსევანი — სოფელი აზერბაიჯანში, აღჯაბადის რაიონში შაჰსევანი — სოფელი აზერბაიჯანში, ქურდამირის რაიონში შაჰსევანი — სოფელი აზერბაიჯანში, აღჯაბადის რაიონში შაჰსევანი-ტრეტიე — სოფელი აზერბაიჯანში, ბეილაგანის რაიონში ბირინჯი-შაჰსევანი — სოფელი აზერბაიჯანში, ბეილაგანის რაიონში იქინჯი-შაჰსევანი — სოფელი აზერბაიჯანში, ბეილაგანის რაიონში
სარვანლარი (მრავალმნიშვნელოვანი)

სარვანლარი შეიძლება აღნიშნავდეს: სარვანლარი — სოფელი აზერბაიჯანში, აღჯაბადის რაიონში სარვანლარი — სოფელი აზერბაიჯანში, ტერტერის რაიონში
შანლიქი (მრავალმნიშვნელოვანი)

შანლიქი შეიძლება აღნიშნავდეს: შანლიქი — სოფელი აზერბაიჯანში, აღჯაბადის რაიონში შანლიქი — სოფელი აზერბაიჯანში, ქალბაჯარის რაიონში
უზუნობა (მრავალმნიშვნელოვანი)

უზუნობა შეიძლება აღნიშნავდეს: უზუნობა — სოფელი აზერბაიჯანში, აღჯაბადის რაიონში უზუნობა — სოფელი აზერბაიჯანში, ხაჩმაზის რაიონში აშაღი-უზუნობა — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში იუხარი-უზუნობა — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში
გოქშოსებრნი

გოქშოსებრნი (ლათ. Dipsacaceae) — ორლებნიან მცენარეთა ოჯახი. აქვთ მოპირისპირედ განლაგებული უთანაფოთლო ფოთლები, თავაკისებრ ყვავილედებად შეკრებილი, საბურვლით გარშემოხვეული წვრილი ყვავილები, თესლურა ნაყოფი. ოჯახში 8-10 გვარი და 250-მდე სახეობაა. გავრცელებული არიან აღმოსავლეთ ნახევარსფეროში, ძირითადად ხმელთაშუაზღვისპირეთის ქვეყნებში, იშვიათად აღმოსავლეთ აზიაში და აღმოსავლეთ აფრიკის მთებში. კავკასიაში — 7 გვარი და 70 სახეობაა, საქართველოში — 7 გვარი და 38 სახეობა. მნიშვნელოვანი გვარებია, ფოლიო, გოქშო და სხვა. ზოგიერთ სახეობას იყენებენ დეკორატიული მიზნით. ქართული საბჭოთა ენციკლოპედია, ტ. 3, თბ., 1978. — გვ. 238.
Sega Saturn-ის თამაშების სია

Sega Saturn (იაპონ. セガサターン Sega Satān?) — 32 ბიტიანი მეხუთე თაობის სახლის ვიდეო თამაშების კონსოლი შექმნილი კომპანია Sega-ს მიერ. თავდაპირველად გამოვიდა იაპონიაში 1995 წლის 22 ნოემბერს, იმავე წლის 11 მაისს — ჩრდილოეთ ამერიკაში, ხოლო 1995 წლის 8 ივლისს — ევროპაში. იგი არის წარმატებული კონსოლის, Mega Drive-ის მემკვიდრე. სატურნს გააჩნდა Hitachi-ის SH-2-ის ორი ცენტრალური პროცესორი 28.6 მეგაჰერცით, Motorola 68EC000-ის ხმის პროცესორი და ონლაინ სერვისის Sega NetLink-ის მხარდაჭერა. თამაშები ეშვებოდა CD-ROM-ის ფორმატში და თამაშების ბიბლიოთეკა მოიცავდა რამდენიმე არკადულ პორტს, ისევე როგორც ორიგინალ სათაურებს. სატურნზე მუშაობა ჯერ კიდევ 1992 წელს დაიწყო სეგას დირექტორის, ჰიდეკო სატოს ზედამხედველობით. პროცესორი შეიმუშავა იაპონურმა ელექტრონულმა კომპანია Hitachi-მ. Saturn თავდაპირველად პოპულარული იყო იაპონიაში. 1996 წელს, Nintendo 64-ის გამოსვლის შემდეგ, სატურნის გაყიდვებმა საგრძნობლად იკლო, კონკურენცია ვერ გაუწია მის მოწინააღმდეგე კონსოლს Playstation-ს და მთლიანად ჩავარდა აშშ-ის ბაზარზე და 1998 წელს ამ რეგიონში კონსოლის გაყიდვები შეწყდა. მსოფლიოს მასშტაბით, საერთო ჯამში გაიყიდა სატურნის 9.26 მილიონი ასლი, რაც მიიჩნევა კომერციულ ჩავარდნად. მიუხედავად წარუმატებლობისა, სისტემაზე გამოვიდა რამდენიმე აღიარებული თამაში, მათ შორის Nights into Dreams, Panzer Dragoon-ის სერია და Virtua Fighter. სატურნი კრიტიკოსებს შორის სარგებლობს შერეული რეპუტაციით კომპლექსური აპარატურის, დიზაინისა და ლიმიტირებული მესამე მხარის დეველოპერების მხარდაჭერის გამო. ამის მიუხედავად, საიტმა IGN-მა Sega Satrun დაასახელა 18-ე ყველა დროის საუკეთესო კონსოლად ქვემოთ წარმოდგენილი არის ვიდეო თამაშების არასრული სია (597) გამოსული Sega Saturn-ზე. სია დახარისხებულია ანბანის, დეველოპერების, გამომცემლებისა და წლების მიხედვით. სარჩევი  0–9 A B C D E F G H I J K L M N O P Q R S T U V W X Y Z სქოლიო Sega-ს ვიდეო თამაშების ფრენჩაიზების სია ვიდეო თამაშების სია ↑ Sega Saturn - Games. Allgame. დაარქივებულია ორიგინალიდან — 2014-12-10. ციტირების თარიღი: 4 მარტი, 2014. ↑ Sega Saturn games Japanese. Sega of Japan. ციტირების თარიღი: 4 მარტი, 2014. ↑ Sega Saturn games - Licensees (1994-1995) Japanese. Sega of Japan. ციტირების თარიღი: 4 მარტი, 2014. ↑ Sega Saturn games - Licensees (1996) Japanese. Sega of Japan. ციტირების თარიღი: 4 მარტი, 2014. ↑ Sega Saturn games - Licensees (1997) Japanese. Sega of Japan. ციტირების თარიღი: 4 მარტი, 2014. ↑ Sega Saturn games - Licensees (1998-2000) Japanese. Sega of Japan. ციტირების თარიღი: 4 მარტი, 2014. ↑ 7.0 7.1 7.2 7.3 7.4 Satakore - Sega Retro (13 აგვისტო, 2014). ციტირების თარიღი: 23 ნოემბერი, 2014.
საუდის არაბეთის ჰიმნი

საუდის არაბეთის ეროვნული ჰიმნი (არაბ. النشيد الوطني السعودي‎‎) — პირველად ოფიციალურად მიღებული იქნა 1950 წელს მხოლოდ ტექსტი და მერე ისევ 1984 წელს სიმღერები. ორიგინალური კომპოზიცია იყო აბდულ-რაჰმან ალ-ხატიბის მიერ 1947 წელს სპილენძის ინსტრუმენტული ვერსია, მოგვიანებით სერაჯ ომარის მიერ მოწყობილი (سراج عمر). ჰიმნის სიტყვები დაწერა იბრაჰიმ ჰაფიჯიმ. ეს არის მოხსენიებული, უბრალოდ, როგორც ეროვნული ჰიმნი (النشيد الوطني an-Našīd al-Waṭaniyy), მიუხედავად იმისა, რომ საყოველთაოდ ცნობილია თავისი დასაწყისი, Sārʿī (سارعي, "ლირიკული ზარები"), Sārʿī lil-maǧdi wal-ʿalyāʾ (سارعي للمجد والعلياء, "ლირიკული ზარების დიდება და უზენაესობა!").ლირიკული ზარები ქვეყანაზე, რომლებსაზ მოაქვს მადლიერება და აფრიალებს მწვანე დროშას,ადიდებს ღმერთს და შესთხოვს მას საუდის არაბეთის მეფისთვის ხანგრძლივი სიცოცხლის მინიჭებას ინსტრუმენტული ვერსია უწოდებენ სამეფო მისალმება (السلام الملكي as-Salām al-Malakiyy), რომელიც ასევე იმ წესჩვეულების სახელია რომელიც იმართება სამეფო ოჯახის უმთავრეს წევრებისა და დიპლომატიური ფიგურების მისასალმებლად. საუდის არაბეთის საელჩო Washington-ში, DC აქვს აუდიო გვერდი, რომელიც მოიცავს ეროვნული ჰიმნს, როგორც ვოკალური და ინსტრუმენტული ვერსიებით საუდის არაბეთში: -Nasheed Al-Waṭaniy -საუდის არაბეთის აუდიო ეროვნული ჰიმნი, ინფორმაცია და ტექსტები
ვაკუუმური კანალიზაცია

ვაკუუმური კანალიზაცის სისტემა — კანალიზაციის ტრანსპორტირების მეთოდი მისი წყაროდან გამწმენდ დანადგარამდე. იყენებს ატმოსფერულ წნევასა და ვაკუუმს შორის არსებულ განსხვავებას, რაც მილსადენ ქსელსა და შემკრები ჭურჭლის ვაკუუმურ სადგურშია შენარჩუნებული. დიფერენციალური წნევა ცენტრალურ ვაკუუმურ სადგურს საშუალებას აძლევს შეაგროვოს რამდენიმე ათასი ცალკეული სახლის კანალიზაციის წყალი; რაოდენობა დამოკიდებულია რელიეფსა და ადგილობრივ სიტუაციაზე. ვაკუუმურ სანიტარულ კანალიზაციას დიდი უპირატესობა აქვს და უფრო ეკონომიურია ბრტყელ, ქვიშიან ნიადაგზე, რომელშიც მაღალია მიწისქვეშა წყლების შემცველობა. ვაკუუმური კანალიზაცია პირველად 1882 წელს, ევროპაში გამოიგონეს. 1887 წელს, ნეგატიური ენერგიის (ე. წ. ვაკუუმური კანალიზაცია) პირველი სადრენაჟო სისტემა ნიდერლანდელმა ინჟინერმა შარლ ლიერნუმ დააპატენტა. ვაკუუმური კანალიზაცის სისტემის ტექნიკური დანერგვა პირველად შვედეთში მოხდა, 1959 წელს. დღეისათვის, ამ სისტემას აქტიურად იყენებენ მატარებლებსა და თვითმფრინავებში. სისტემის მთავარი კომპონენტებია შემკრები კამერები, ვაკუუმური სარქველები, მილები, ცენტრალური ვაკუუმური სადგური და მონიტორინგისა და კონტროლის კომპონენტები. 1892 Patent: Pneumatic Sewerage system sewerhistory.org დაარქივებული 2016-12-28 საიტზე Wayback Machine. How Vacuum Sewerage Systems Work ↑ 1892 Patent: Pneumatic Sewerage system დაარქივებული 2016-12-28 საიტზე Wayback Machine. sewerhistory.org
ჰელიქტიტი

ჰელიქტიტი (ბერძ. ηλικιτός — „დაკლაკნილი“) — ნაღვენთ-ნაწვეთი დანალექი კარსტულ მღვიმეებში. ჰელიქტიტი წარმოადგენს კალციტისა და არაგონიტის ზრდა-განვითარების ერთ-ერთ ფორმას. ჰელიქტიტებს მიეკუთვნება თავისებური აგრეგატები უცნაურად ნაღუნი ცილინდრული და კონუსური ტოტების, განტოტებული ბუსუსიანი კონუსების, რთული სპირალებისა და სხვათა სახით. ჰელიქტიტი ისე გამოიყურება, თითქოსდა უწონობის პირობებში ყოფილიყოს წარმოქმნილი. ჰელიქტიტები როგორც ჩანს, კაპილარული ძალების შედეგია, მათთვის დამახასიათებელია წვრილი შიდა ღერძული კაპილარი. ამ კაპილარის გავლით ხდება მკვებავი ხსნარის მოდინება ჰელიქტიტის წვერისაკენ, რომელიც იღვრება მის ზედაპირზე და ახორციელებს მზარდი აგრეგატის კვებას მასში შემცველი ბიკარბონატის კალციუმის დაშლის ხარჯზე. ჰელიქტიტები გვხვდება მღვიმეების სუსტადგაწყლოვანებულ ადგილებში, ჯგუფებადაა განლაგებული და გადაჭიმულია ქანების ნაპრალების გასწვრივ. არაგონიტის ჰელიქტიტი წარმოადგენს ორი ან სამი სფეროკრისტალის ექსცენტრულ შეზრდას. კალციტის ჰელიქტიტის აგებულება არსებითად არაგონიტული ჰელიქტიტის აგებულების ანალოგიურია, თუმცა გარეგანი ნიშნების მიხედვით, შეიძლება მისგან ძლიერ განსხვავდებოდეს. ჰელიქტიტების პირველი დეტალური აღწერა ეკუთვნის ოლაუს ვორმს (1665). ჰელიქტიტები გვხვდება საქართველოს კარსტულ მღვიმეებშიც, ამ მხრივ გამოსარჩევია ახალი ათონის, სათაფლიისა და პრომეთეს კარსტული მღვიმეები. ახალი ათონის მღვიმეში არსებობს ერთი დარბაზი, რომელიც „ჰელიქტიტების სალონის“ სახელწოდებითაა ცნობილი. ამ დარბაზმა სახელი მასში უხვად წარმოდგენილი ექსცენტრული ჰელიქტიტების გამო მიიღო. აქ ჰელიქტიტები მეტად უცნაური ფორმისანი არიან; წააგავენ ზამბარებს, კითხვის ნიშნებს, წრეებს, ხრახნებს და სხვა. ↑ Encyclopedia Britannica | Britannica.com ↑ 2.0 2.1 2.2 Все о Геологии | Геликтит ↑ Cataloguing Helictites and other capillary-controlled speleothems ↑ ზურაბ ტინტილოზოვი.,, ახალი ათონის მღვიმე, თბილისი: „საბჭოთა საქართველო“, 1975. — გვ. 3-39.
გოჭალა

გოჭალა (ლათ. Nemachilus) — მტკნარი წყლის თევზების გვარი გოჭალასებრთა ოჯახისა. საქართველოში მდინარე ჭოროხსა და მდინარე კინტრიშში, გვხვდება ანგორული გოჭალა (Nemachilus angorae), მტკვრისა და არეზის აუზებში — მტკვრის გოჭალა (Nemachilus brandti). აქვთ წაგრძელებული, წვრილი ქერცლით დაფარული, სხვადასხვა ზომისა და მოყვანილობის ლაქებით მოფენილი სხეული. მრავლდებიან მაის-ივნისში. სარეველა თევზებია. ქართული საბჭოთა ენციკლოპედია, ტ. 3, თბ., 1978. — გვ. 140.
სირიის მდინარეები

შენაკადები გაერთიანებულია იმ მდინარეთა ქვეშ რომელშიც ისინი ჩაედინება. ორონტესი  აფრინი კარასუ ნაჰრ-ალ-ქაბირ-ალ-შამილი, ან ჩრდილოეთის დიდი მდინარე ნაჰრ-ალ-ქაბირ-ალ-იანოუბი, ან სამხრეთის დიდი მდინარე (სირიისა და ლიბანის საზღვარზე) ტიგროსი (საზღვარზე სირიასა და ერაყში) ევფრატი ხაბური ვადი-რადი ვადი-ხნეზირი ვადი-ჯარაჰი ჯაია ვადი-ხანზირი ვადი-ევიჯი ბალიხი ვადი-ალ-ხედერი ვადი-ქარამოღი საჯური ქუვეიქი ბარადა ავაჯა იორდანიის მდინარე იარმოუკი (სირიისა და იორდანიის საზღვარზე) ბანიასი Map Of Middle East Rivers - Indus River Map, Tigris River Map, Euphrates River Map
დიეგო სიმეონე

დიეგო პაბლო სიმეონე გონსალესი (ესპ. Diego Pablo Simeone González დ. 28 აპრილი, 1970, ბუენოს-აირესი, არგენტინა) — არგენტინელი ფეხბურთელი და მწვრთნელი. თამაშობდა ნახევარმცველის პოზიციაზე. ფეხბურთის გულშემატკივრებში უფრო ცნობილია როგორც ელ ჩოლო. 1994, 1998 და 2002 წლების მსოფლიო ჩემპიონატების მონაწილე არგენტინის ეროვნული საფეხბურთო ნაკრების შემადგენლობაში. ამჟამად არის ესპანეთის პრიმერა დივიზიონის კლუბ „ატლეტიკო მადრიდის“ მთავარი მწვრთნელი. სიმეონემ აქტიური საფეხბურთო კარიერა სამშობლოში დაიწყო „ველეს სარსფილდის“ რიგებში, საიდანაც ევროპაში გადაბარგდა, სადაც 15 წლის განმავლობაში იტალიის და ესპანეთის რიგი საფეხბურთო კლუბების ვინაობას იცავდა: „პიზა“, სევილია, ატლეტიკო მადრიდი, ინტერნაციონალე და „ლაციო“. კარიერის მიწურულს კვლავ სამშობლოში, „რასინგ კლუბში“ დაბრუნდა და მცირე ხანი იბურთავა, შემდეგ კი გასაწვრთნელად ჩაიბარა კლუბი. რასინგში მშვენიერი მუშაობის შემდეგ სიმეონემ „ესტუნდიანტესი“ ჩაიბარა და 2006 წელს მოკრძალებულ გუნდს ჩემპიონობა მოაპოვებინა 1983 წლის შემდეგ პირველად და ისტორიაში მეოთხედ. ამ დიდი წარმატების შემდეგ სიმეონეს არგენტინული ფეხბურთის უპირველესი ფლაგმანი რივერ პლეიტი ჩააბარეს, რომელიც ჩემპიონობას იყო მოწყურებული. სიმეონემ პირველივე სეზონში ბრწყინვალე სტილში მოიპოვა ჩემპიონობა, რასაც კატასტროფული მეორე სეზონი მოჰყვა სადაც რივერმა 107 წლიანი ისტორიის მანძილზე პირველად ბოლო ადგილი დაიკავა ლიგაში, რასაც სიმეონეს სწრაფად განთავისუფლება მოჰყვა. რივერ პლეიტის შემდეგ სიმეონემ „სან ლორენსო“ ჩაიბარა, საიდანაც ასევე დაითხოვეს არადამაკმაყოფილებელი შედეგების გამო, შემდეგ იყო იტალიური „კატანია“, საიდანაც სწრაფადვე წამოვიდა, ისევ რასინგი მცირე ხნით და შემდეგ მოწვევა ესპანური ატლეტიკოდან, სადაც კარიერის უმეტესი და საუკეთესო ხანი გაატარა და გულშმატკივართა კერპად ითვლებოდა. 2011 წლის 23 დეკემბერს სიმეონემ ატლეტიკო მადრიდი ჩაიბარა, რითაც დაიწყო ფეხბურთის ისტორიაში ერთ-ერთი ყველაზე წარმატებული თანამშრომლობა. სიმეონემ მოკლე დროში საშუალოზე ოდნავ მაღალი მიზნებისთვის მებრძოლი გუნდი, არათუ ისტორიულ სიმაღლეებს დაუბრუნა, უფრო მეტიც, იგი სავსებით თანაბარ კონკურენტად ჩამოყალიბდა მსოფლიო ფეხბურთის ისტორიაში ერთ-ერთ ყველაზე ძლიერ კოლექტივებად მიჩნეული „ბარსელონასა“ და რეალ მადრიდისთვის. სიმეონემ და ატლეტიკომ პირველივე სეზონში მოახერხეს ქვეყნის თასის მოპოვება, თუმცა განსაკუთრებული იყო 2012-13 წლების სეზონი, სადაც ატლეტიკომ ესპანეთის ჩემპიონის ტიტული მოიპოვა, უეფა-ს ჩემპიონთა ლიგიდან კი უძლიერესი ბარსელონა გამოთიშა და ფინალს უწია, სადაც მოსისხლე რეალ მადრიდთან დამატებით დროში დამარცხდა. სიმეონემ და კომპანიამ ჩემპიონთა ლიგის ფინალს 2015-16 წლების სეზონშიც უწიეს, გზად კვლავ ჩამოიცილეს ბარსას ვარსკვლავთკრებული და პეპ გუარდიოლას გაწვრთნილი ბაიერნი, თუმცა ფინალში ბედის ირონიით კვლავ მოსისხლე რეალს შეხვდნენ და ისევ დამარცხდნენ, ამჯერად პენალტების სერიაში. ატლეტიკო:(8) ლა ლიგა (2): 2013–14, 2020–21 ესპანეთის თასი (1): 2012–13 ესპანეთის სუპერთასი (1): 2014 უეფა-ს ევროპის ლიგა (2): 2011–12, 2017–18 უეფა-ს სუპერთასი (2): 2012, 2018 უეფა-ს ჩემპიონთა ლიგის ფინალისტი: 2013–14, 2015–16 ვიკისაწყობში არის გვერდი თემაზე: დიეგო სიმეონე დიეგო სიმეონე — ფიფას ჩანაწერი[დაარქივებული] BDFutbol
გოჭის ხუთშაბათი

გოჭის ხუთშაბათი — შინაური საქონლისა და ფრინველის გამრავლებასთან დაკავშირებული ადრე საგაზაფხულო დღეობა რაჭაში. იმართებოდა ყველიერის წინა ხუთშაბათს. სადღესასწაულოდ ნასუქ გოჭს და ყვერულს დაკლავდნენ, საღამოს „განატეხს“ (შესაწირავ პურს) გამოაცხობდნენ და საქონელს დალოცავდნენ. სოხაძე ა., ქართველთა უძველესი სარწმუნოებისა და მის გადმონაშთებთან ბრძოლის ისტორიიდან, თბ., 1964; სოხაძე ა., ქართული საბჭოთა ენციკლოპედია, ტ. 3, თბ., 1978. — გვ. 240.
თომიზმი

თომიზმი — ფილოსოფიის მიმართულება. ტერმინი აღნიშნავს ამ მოძღვრების განმარტებასა და განგრძობას სკოლებში. თომიზმისთვის დამახასიათებელია არისტოტელეს ფილოსოფიის შეგუება ქრისტიანული სარწმუნოების მოთხოვნებთან. თომიზმის ფუძემდებელია თეოლოგი და ფილოსოფოსი თომა აკვინელი (1225-1274 წწ.) XV-XVI საუკუნეებში და შემდგომ თომიზმი დავიწყებას მიეცა, მაგრამ მოძღვრება კვლავ გახდა აქტუალური XIX საუკუნეში და დასაბამი მისცა ნეოთომიზმს. გელაშვილი ა., ქართული საბჭოთა ენციკლოპედია, ტ. 4, თბ., 1979. — გვ. 692. უცხო სიტყვათა განმარტებითი ლექსიკონი თომიზმი და თომისტური ტრადიცია ეტიენ ჟილსონი. ნეოთომიზმის უდიდესი წარმომადგენელი დაარქივებული 2016-04-19 საიტზე Wayback Machine.
ნაუტილუსი (წყალქვეშა ნავი)

ნაუტილუსი — კაპიტან ნემოს წყალქვეშა ნავი. ის აშენდა საიდუმლოდ დაუსახლებელ კუნძულზე. მისი ყველა ნაწილი სხვადასხვა პიროვნებამ სხვადასხვა ვაჭართან შეიძინა შემდეგ კი მისი არსებობის ყველა კვალი მოსპეს. ამის წყალობით, ის ყველას უცნაური ურჩხული ეგონა და ამ „ურჩხულის“ მოსაკლავად სამხედრო გემი „აბრაამ ლინკოლნი“ გაეშურა. მასზე იყვნენ ნედ ლენდი, კონსეი და პროფესორი არონაკსი. ისინი ბრძოლის დროს ჩაცვივდნენ წყალში და მეთაურმა ნემომ ნავზე დატოვა და უთხრა, რომ ისინი ნავს ვერასოდეს დატოვებდნენ. მიუხედავად ამისა, მათ გაქცევა მაინც მოახერხეს. როგორც „საიდუმლო კუნძულიდან“ ვიგებთ, ნაუტილუსი შემცირდა ყურეში და ამ დროს ჩაიკეტა გასასვლელი. ნემო, რომელიც მარტო დარჩენილიყო ყველას სიკვდილის შემდეგ შიგ მოემწყვდია. მისი სიკვდილის შემდეგ კუნძულის მკვიდრებმა ნაუტილუსი ზღვის ფსკერზე დაუშვეს ნემოსთან ერთად.
გოხნარის ლოდოვანი

გოხნარის ლოდოვანი — ციკლოპურ ნაგებობათა ერთ-ერთი უდიდესი კომპლექსი საქართველოში. მდებარეობს მდინარე ალგეთის ხეობაში სოფ. გოხნარის (თეთრიწყაროს მუნიციპალიტეტი) მახლობლად. შედგება 3 ძირითადი ნაწილისაგან: ნაპრალ-გვირაბებიანი ქვაყრილის (კარკნალი), ნასოფლარისა და ციხისაგან. ციხე გეგმით ოთხკუთხაა. განსაკუთრებით გრანდიოზულია ზღუდის აღმოსავლეთი კედელი. სამხრეთ კედელში ცილინდრული კოშკებია. გოხნარის ლოდოვანის ტერიტორიაზე არის რამდენიმე ღოლმენისებური ნაგებობა, გვირაბები, გამაგრებული და დახურილი ბუნებრივი ნაპრალები, მენჰირები და სხვა. ცენტრში აღმართულია უზარმაზარი ქვასვეტი — მონოლითი. ვარაუდით, ადრინდელი ბრინჯაოს ხანას განეკუთვნება. მელიქსეთ-ბეგი ლ., მეგალითური კულტურა საქართველოში, თბ., 1938; ჩუბინაშვილი გ., ქართული ხელოვნების ისტორია, ტ. 1, ტფ., 1936; ციციშვილი ი., ქართული არქიტექტურის ისტორია, თბ., 1955; გაფრინდაშვილი გ., ქართული საბჭოთა ენციკლოპედია, ტ. 3, თბ., 1978. — გვ. 240.
ვიქტორ გოლიშევი

ვიქტორ გოლიშევი (რუს. Ви́ктор Петро́вич Го́лышев, დ. 26 აპრილი, 1937, მოსკოვში) — ინგლისური და ამერიკული ლიტერატურის მთარგმნელი, რუსეთში მას უწოდებენ «სამამულო მხატვრული თარგმანის პატრიარქს». ვიქტორ გოლიშევი არის ცნობილი რუსი მთარგმნელი ქალის ელენა გოლიშევას ვაჟი. ვიქტორ გოლიშევმა დაამთავრა მოსკოვის 10-ე სკოლა. 1961 წელს დაამთავრა მოსკოვის ფიზიკურ-ტექნიკური ინსტიტუტი. 1961—1966 წლებში მუშაობდა საბჭოთა კავშირის მეცნიერებათა აკადემიის ავტომატიკისა და ტელემექანიკის მოსკოვის ლითონის ინსტიტუტში. 1966 წელს იყო გამომცემლობა «მირ»-ის ფიზიკის განყოფილების სამეცნიერო რედაქტორი. ამავე წელს დაიწყო გოლიშევის როგორც მთარგმნელის კარიერა, ხოლო 1970 წელს კი იგი მწერალთა კავშირის წევრი გახდა. 1991 წელს უძღვებოდა კურსს დასავლური ლიტერატურის შესახებ ბოსტონის უნივერსიტეტში. ვიქტორ გოლიშევი მეგობრობდა იოსიფ ბროდსკისთან. ბროდსკიმ გოლიშევს ლექსიც მიუძღვნა. გოლიშევი
თეჟარუიქი

თეჟარუიქი (სომხ. Թեժառույք) — XII საუკუნის ფორტიფიცირებული ქართული მონასტერი სოფელ მეღრაძორის სამხრეთ-დასავლეთით, კოტაიქის პროვინციაში, თანამედროვე სომხეთის ტერიტორიაზე. მდებარეობს ტყით შემოსილ მაღლობზე. აიგო ივანე მხარგრძელის განკარგულებით, 1196-1199 წლებში. ტაძარში არის ივანეს ყმა ბუბასა და მისი მემკვიდრეების საგვარეულო საძვალე. თეჟარუიქის მონასტრის სექცია შემოზღუდულია დაბალი ქვის კედლით. თავად ბაზილიკა ერთადერთი ასე თუ ისე დაუზიანებელი შენობაა კომპლექსის ტერიტორიაზე. შენობის შემადგენელი ნაწილებია გავიტი, სამლოცველო დარბაზი და პორტიკი ეკლესიის შესასვლელში. ტაძრის ბჭე და მისი ჩარჩო შემკულია ვაზისა და ყურძნის მტევნების ჰორელიეფებით. ტიმპანი ჭიშკრის თავზე, რომელზეც ოდესღაც ეპიგრაფი და ფრესკა იყო განთავსებული, დღეს იმდენად არის დაზიანებული, რომ გარჩევა შეუძლებელია. თუმცა, თავდაპირველი ბათქაში კვლავაც არის შემორჩენილი კარის ზღუდარზე. გავიტის მიღმა მდებარეობს მთავარი სამლოცველო დარბაზი - დიდი კაპელა, რომლის ჭერსაც კამარა წარმოადგენს. იგი თითქმის მთლიანად არის მოკლებული აშენების შემდგომ შელამაზებას. განსაკუთრებულ ინტერესს იწვევს ექვსივე საყრდენი სვეტის თავზე მოთავსებული კაპიტელები, რამდენადაც თითოუელი მათგანის დიზაინი უნიკალურია. ერთ-ერთი მათგანი, წარმოადგენს თლილი ქვის ბლოკს და მასზე გამოსახულია გუმბათოვანი ტაძრის გვერდხედი (მარცხენა მხარეზე), ჯვარი (შუაში) და ადამიანი, რომელსაც მოსავს გრძელი კაბა და მოხრილი აქვს ორივე მკლავი (ტაძრისა და ჯვრისაგან განცალკევებით, მარჯვენა მხარეზე). დიდ აფსიდაში გამოჭრილია ოთხი მცირე ზომის ნიშა დაბალ სიმაღლეზე, ერთი მოზრდილი ნიშა მარჯვენა მხარეს და ერთიც საკურთხევლისაგან მარჯვნივ. მთავარ დარბაზს მარცხენა მხრიდან მიშენებული აქვს დამატებითი პატარა სამლოცველო ოთახი. ბაზილიკის მეორე შესასვლელი გადის პორტიკში და კედელი მისი ჩარჩოს გარშემო გაფორმებულია რამდენიმე უნიკალური ბარელიეფით. პორტიკის ზემოთ ამოჩუქურთმებულია ფრინველის ჰორელიეფი. ასეთივე გამოსახულება არის აფსიდის სარკმლის თავზეც, სადაც ორი ფრინველის გამოსახულება გვერდი-გვერდ არის ჩასმული მართკუთხა ჩარჩოში. დიდი ზომის ქართული ასომთავრული წარწერები არის გამოკვეთილი ტაძრის მთელ სიგრძეზე, სახურავის შვერილების შემკობილობის ქვეშ. ეკლესიის გარშემო, კვლავაც ეტყობა სხვა სამონასტრო შენობების არსებობის კვალი. ბაზილიკიდან რამდენიმე მეტრში შემორჩენილია პატარა სამლოცველოს დაბალი კედლები. შენობა მოიცავდა ერთ ოთახსა და აფსიდას. მიმდინარეობს არქეოლოგიური გათხრები (2014 წლის ოქტომბრის მონაცემით). ადგილზე ხდება ნიადაგის მოშორება, რათა გამოჩნდეს საძირკველი. ამ ბოლო წლებში, მთავარი ეკლესიის ფასადი და ინტერიერი ძლიერ არის ვანდალიზებული გრაფიტის საღებავით. მთავარი ტაძრის გვერდხედი. ორნამენტებით შემკული სარკმლები. ორი ფრინველის ჰორელიეფური დეკორაცია (აფსიდის სარკმლის თავზე). ეკლესიის ინტერიერი (ხედით აფსიდაზე). დეკორაციული კაპიტელი (აფსიდისგან მარჯვნივ). დეკორაციული კაპიტელი . ფრინველის ჰორელიეფური გამოსახულება პორტიკის თავზე. პორტიკის ფანჯარა (მარცხენა მხარე, ფასადი). ჰორელიეფური ჩუქურთმები პორტიკში მოთავსებული კარიბჭის გარშემო. გავიტის ხედი გარედან. ბაზილიკის ფანჯარა გავიტის თავზე. შიდა კარი გავიტიდან ბაზილიკაში. მცირე სამცლოცველოს ნანგრევების კედლები. Armeniapedia: Tejharuyk Monastery ↑ Kiesling, Brady; Kojian, Raffi (2005) Rediscovering Armenia: Guide, 2nd, Yerevan: Matit Graphic Design Studio, გვ. 96. ISBN 99941-0-121-8.  ვიკისაწყობში არის გვერდი თემაზე: თეჟარუიქი
დიპიკა პადუკონე

დიპიკა პადუკონე (დ. 5 იანვარი, 1986) — ინდოელი მსახიობი და მოდელი. მისი სამსახიობო დებიუტი შედგა 2006 წელს კანადურ ფილმში „აიშვარია“. შემდეგ წელს დებიუტი იყო ჰინდის ფილმში „ომ შანტი ომ“. დიპიკა პადუკონე დაიბადა დანიის დედაქალაქ კოპენჰაგენში, კათოლიკურ ოჯახში. მისი მშობლიური ენაა — კონკანი. როცა დიპიკა იყო 11 თვის, მისი ოჯახი საცხოვრებლად გადავიდა ინდოეთში, კარნატაკას შტატის ქალაქ ბენგალორში. 2015 წელს დიპიკა პადუკონემ შექმნა ფონდი, რომელიც ინდოელებს ეხმარება მიიღონ მეტი ინფორმაცია საკუთარი ემოციური და ფსიქიკური მდგომარეობის შესახებ. დიპიკა პადუკონეს ბიოგრაფია ↑ „Biography: Deepika Padukone“. Hindustan Times. 23 июля 2012. დაარქივებულია ორიგინალიდან — 2014-12-31. ციტირების თარიღი: 6 августа 2013. შეამოწმეთ თარიღის პარამეტრი |accessdate= და |date=-ში (დახმარება)
გოჯეული

გოჯეული — სიგრძის ძველი საზომი საქართველოში, უდრიდა 2 გოჯს, 1/16 ადლს (დაახლოებით 6,32 სმ). „გოჯეული არს ორივე ცერთ გოჯები შეყრით სიგრძეზედ“ (სულხან-საბა). ქართული საბჭოთა ენციკლოპედია, ტ. 3, თბ., 1978. — გვ. 241.
გოჯი

გოჯი — სიგრძის საზომი ერთეული. მანძილი ცერის ბოლო სახსრიდან ფრჩხილის წვერამდე. სიგრძის საზომი საქართველოში — 9 ხორბლის მარცვლის ტოლი (დაახლოებით 3,16 სმ). გოჯი ერთ-ერთი უძველესი სიგრძის საზომი ერთეულია. იგი მოხსენიებულია დაბადებისა და სახარების ქართულ თარგმანში. ქართული საბჭოთა ენციკლოპედია, ტ. 3, თბ., 1978. — გვ. 241.